महापुरुषों को मानते हैं लेकिन उनकी सीख मानने को तैयार नहीं : त्रिलोचन
संगरिया| निकटवर्तीगांव चौटाला में निरंकारी संत समागम का आयोजन शुक्रवार को हुआ। कार्यक्रम की अध्यक्षता निरंकारी मिशन के प्रचारक संत त्रिलोचन सिंह ने की। विनोद सूढा चौटाला निरंकारी साध संगत के मुखी डा. राजेंद्र यादव ने अभिनंदन किया। त्रिलोचन सिंह ने कहा कि धर्म जोड़ता है तोड़ता नहीं। सभी धर्मग्रंथ प्रभु से जुड़ने की बात कहते हैं लेकिन हम उनको पढऩे-पढ़ाने सुनने-सुनाने को ही सब कुछ मान बैठे हैं। महापुरुषों को तो हम मानते हैं लेकिन उनकी सीख को मानने के लिए तैयार नही हैं। यही वजह है कि आज दुनिया वैर-विरोध की अग्नि में जल रही है तथा मानव के हाथों मानव का नुकसान हो रहा है। विवेक नागपाल, सुखदेव सिंह, केवल सिंह ने सद्गुरू के किए उपकारों पर विचार रखे। निरंकारी मिशन की पुस्तकों की स्टाल भी लगाई गई। जसवीर सिंह, जीतराम पंच, जेपी गोदारा, काली बब्बर, मोहनलाल भांभू, कृष्ण सिहाग, सूरजभान निरंकारी आदि मौजूद थे।
संगरिया. प्रवचन सुनते हुए लोग।
hin_Deva hin_Deva hin_Deva